## Anmodning om massesletning af bidrag fra 90.2.221.72 og 90.2.223.59.
... det må være samme bruger)
Vedkommende bruger har i april 2010 tilføjet en række langt ude henvisninger til en ukendt "psykoanalytiker" Steve_Abadie-Rosier til en række psykologiartikler, hvor han nævnes på niveau med Freud og andre kendte teoretikere.
Jeg tror simpelthen, at der er nogen der har haft gang i en ret omfattende internetpromovering af manden vha wikipedia eller et større interneteksperiment af en eller anden art (jeg er i tvivl om hvorvidt manden overhovedet eksisterer).
Hvis man søger efter Steve Abadie-Rosier på nettet, så er der en del link, hvoraf størstedelen er afledt af wikipedia-sider (på flere sprog i øvrigt), men ellers intet - udover et par bøger på fransk, hvor der namedroppes kendte teoretikere. 
Kronen på værket er den hjemmeside, der henvises til i artiklen Steve_Abadie-Rosier, . F.eks. under 'galleri' (billeder af den "kendte teoretiker"). 
Efter min vurdering er det samtlige bidrag fra brugeren, den er gal med, og det ville måske være en god ide at henlede de andre berørte wikisprog versioner på problemet.
-- 7. jun 2010, 01:55 (CEST) (specialeskrivende psykologistuderende)
Så mange bidrag var det nu ikke. Jeg har manuelt slettet de enkelte bidrag. Selve artiklen om manden virker lidt skummel, så denne er tilføjet en skabelon. Kender du til emnet, er du velkommen til at argumentere på artiklens diskussionsside, hvis du mener artiklen bør slettes. -- 7. jun 2010, 08:36 (CEST)
 Tak for det. Som nævnt optræder artiklen på flere wikisprog - med fuldkommen samme ordlyd, så vidt jeg kan bedømme, og det ser ikke ud til være maskinoversat. Det tyder på, at der er nogen, der har købt sig til oversættelse og forsøger at skabe sig et internationalt navn via wikipedia. Med nogenlunde held, hvis man skal dømme på antallet af links fra en google søgning. Det synes jeg er et problem for wikipediaprojektet. Det er bl.a. derfor, jeg drager en administrator ind i sagen. Mvh -- 7. jun 2010, 11:08 (CEST)
